飛行棋

飛行棋係十字戲類遊戲，以模擬飛機飛航做主題，遊戲以飛機由機場起飛至目的地，最快去到目的地就贏，所以叫做飛行棋。飛行棋係中配件
 特製棋盤一張
 紅、黃、藍同綠色嘅棋各四粒
 骰一粒

基本遊戲規則 
兩至四人，輪流擲骰，越大點數嘅越先行。
輪到自己嗰時，擲骰開始，擲到6先至可以「起飛」，將自己其中一隻棋放喺「起飛」處。下一次再擲就可以按骰嘅點數決定行幾多步。
擲到6時，行完棋後可重擲一次。但擲到三次6時，嗰個玩家嘅棋就要返機場，俗稱三次六返大陸。
同色嘅棋可以疊起，但係可唔可以疊住行，就由所有玩家自行決定。
棋踏上本身棋嘅顏色，可跳前四格。
如果棋踏上正前面有長虛線通去對面嘅一格而又係自己隻色，就可以「飛」到虛線盡頭，再多跳四格；如果係跳到嗰格，又可以飛過，但唔可以再多跳四格。如果飛過虛線時虛線上有對方嘅棋，就可以將對方嘅棋「食咗」。
當自己嘅棋疊上別人嘅棋時，就可以「食咗」佢。佢就要返到自己嘅機場，重新起飛。：當你行嘅棋數唔及疊埋人哋嗰堆棋，除咗唔可以食咗佢哋，重要停低。之後亦係無分別。相反就可以食咗佢哋。
棋行到自己顏色嘅柺彎箭頭時，即係就快到終點。之後擲到嘅點數，就向嗰個大箭頭行。
如果喺大箭頭擲嘅點數太大，去到終點時要「反彈」。
如果隻棋喺大箭頭上喺正另一隻色嘅虛線，而嗰隻色嘅棋「飛」過時，自己隻棋就要返機場。
棋嘅步數嗰嗰去到終點，就可以返機場，不過要反轉隻棋，表示已經飛完。
最快完成所有棋嘅玩家就係第一名，如此類推。

棋